**Милош Благојевић**

Рођен 4.јуна 1975. године у Панчеву.

Завршио је Основну школу *Јован Јовановић Змај* и Гимназију *Урош Предић* у Панчеву.

Дипломирао је на Географском факултету Универзитета у Београду и стекао звање дипломирани географ.

Као наставник географије, у периоду од 2005. до 2009. године радио је у панчевачки основним школама: *Бранко Радичевић* и *Свети Сава*, у току школске 2011/2012. и у Осноној школи *Јован Јовановић Змај*, као и у Економско-трговинској школи *Паја Маргановић* (2002. године).

Од 2009. године био је запослен у приватном образовном систему *Руђер Бошковић* у Београду.

Од фебруара 2014. године у Образовном систему *Руђер Бошковић* члан је менаџмента школе и обавља послове менаџера креативних активност и у основној школи и у гимназији.

Од новембра 2014. године до септембра 2016. радио је на месту директора Основне школе *Јован Јовановић Змај* из Панчева.

Од октобра 2016. до октобра 2017. године био је посебни саветник министра просвете, науке и технолошког развоја господина Младена Шарчевића.

Од октобра 2017. године ради као самостални саветник у Сектору за средње образовање и васпитање и образовање одраслих у групи за средње опште и уметничке школе.

Један је од аутора и водитељ обука за лиценцирање директора установа образовања и васпитања, председник Посебне радне групе МПНТР за праћење ангажовања запослених у основним и средњим школама, члан Комисије Владе РС за верску наставу, члан тима МПНТР за реформу плата у јавном сектору и израду Каталога радних места, екстерни евалуатор у спољашњем вредновању установа образовања и васпитања, био је члан Радне групе за израду Правилника о нормативима опреме и простора у гимназијама, члан Радне групе за израду Правилника о остваривању екскурзија и наставе у природи у основним и средњим школама, учествовао у изради Закона о основама система образовања и васпитања и Закона о средњем образовању и васпитању...

Излагао је на семинарима у земљи и иностранству, похађао је већи број стручних семинара.*.*

Био је сарадник и предавач у Центру за таленте *Михајло Пупин* из Панчева на групи за геопросторне науке и ментор на више научно-истраживачких радова.

Један је од оснивача Кошаркашког клуба Тамиш из Панчева, председник Скупштине Кошаркашког савеза Војводине и делегат у Скупштини Кошаркашког савеза Србије.

Говори енглески језик.